ད་དུང་དེང་སང་ཁྲོམ་རར་དགའ་སྟོང་བོད་ལྷམ་ལ་དགའ་བསུ་ཆེན་པོ་ཐོབ་ཀྱི་ཡོད།དེ་ནི་གཞིས་རྩེ་གྲོང་ཁྱེར་པ་སྣམ་རྫོང་དགའ་སྟོང་གྲོང་རྡལ་དར་རྒྱས་སྲོལ་རྒྱུན་གྱོན་ཆས་ཞིང་པའི་ཆེད་ལས་མཉམ་ལས་ཁང་གིས་བཟོས་པ་ཞིག་རེད།དགའ་སྟོང་བོད་ལྷམ་བཟོ་རྩལ་ལ་ལོ་ངོ་སྟོང་གི་ལོ་རྒྱུས་ཡོད་རུང་།བར་སྐབས་ཤིག་དེའི་བཟོ་རྒྱུན་སྟོངས་ལ་ཉེ་བར་གྱུར།ལོར་དགའ་སྟོང་གྲོང་རྡལ་མ་དབྱེར་གྲོང་ཚོའི་གྲོང་མི་པ་སངས་ཚེ་རིང་གིས་གྲོང་མི་ཚོའི་རོགས་རམ་འོག་མཉམ་ལས་ཁང་དེ་བཙུགས་པ་མ་ཟད།གླ་ཆ་མཐོ་པོ་སྤྲད་དེ་འཚེམ་བཟོ་དབུ་ཆེན་གདན་དྲངས་ནས་བོད་ལྷམ་གྱིས་གཙོས་པའི་སྲོལ་རྒྱུན་བོད་ཆས་འཚེམ་བཟོའི་སྦྱོང་བརྡར་འཛིན་གྲྭ་གཉེར་བས།ད་ཆ་ལས་བཟོ་བ་དང་ལག་རྩལ་པ་ཙམ་ཡོད་པའི་མཉམ་ལས་ཁང་ཞིག་ཏུ་འཕེལ་རྒྱས་བྱུང་ནས་སྲོལ་རྒྱུན་གྱི་བོད་ལྷམ་བཟོ་བ་མ་ཟད།དེང་དུས་དར་གསོ་ཆེ་བའི་བོད་ལྷམ་ཡུ་རིང་ཡུ་ཐུང་སྣ་ཚོགས་བཟོ་བའི་རང་ལྗོངས་ཀྱི་མི་རིགས་ཀྱི་སྲོལ་རྒྱུན་རྒྱན་གོས་རིག་གནས་ཐོན་ལས་རྟེན་གཞི་ཆེ་གྲས་ཤིག་ཏུ་གྱུར་པས་བོད་ཀྱི་ས་ཕྱོགས་ཁག་ནས་མངགས་ཉོ་བྱེད་མཁན་མང་ཞིང་།ལོར་སླེབས་སྐབས་གཏན་འཇགས་མ་རྩ་སྒོར་ཁྲི་ཡོད་པ་དང་།ལོའི་ཕྱིར་ཚོང་ཡོང་འབབ་སྒོར་ཁྲི་ཟིན་པ།ཁེ་སྤོགས་སྒོར་ཁྲི་བྱུང་ཞིང་།ཚོང་གཉེར་གྱི་གཞི་ཁྱོན་ཡང་ཇེ་ཆེར་ཕྱིན་ནས་ད་ཆ་ལྷ་ས་དང་གཞིས་རྩེ་སོགས་སུ་ཕྱིར་ཚོང་ཁང་ཁག་བཞི་བཙུགས་ཡོད།དགའ་སྟོང་བོད་ལྷམ་ལ་རྟིང་པར་མཐོ་ཚད་ཚོན་གཉིས་ཙམ་ཡོད་པའི་དགེ་འདུན་པའི་ལྷམ་འཇའ་ཆེན་དང་ཤ་གཟུགས་མ་བྱ་བ་གཉིས་ཡོད་པའི་ཚོས་གཞི་རྒྱང་བཀྲག་ཆེ་བའི་ལྷམ་ཤ་གཟུགས་མ་ནི་སྤྱིར་ན་དགེ་འདུན་པ་ཚོས་འཆམ་རྒྱག་སྐབས་མཆོད་ཀྱི་ཡོད།སྐྱེས་པ་ཚོས་གྱོན་པའི་ལྷམ་འགག་ལོའི་ཚོས་གཞི་སྣུམ་ཙམ་ཡོད་པ་དང་ལྷམ་གྱི་རུ་ནི་པགས་པ་ནག་པོ་ཡིན་པ་དང་།ཟོམ་པ་ཆ་གཅིག་འཚེམ་པར་ཉིན་ཉི་ཤུ་ཙམ་དགོས་པ་དང་།ཟོམ་མཐིལ་ནི་པགས་པས་བཟོས་པ་ཞིག་ཡིན་པ་དེར་ར་སྤུ་སོགས་སྤུ་ཚོན་གཅིག་ཙམ་བཏིངས་ནས་འཚེམ་བུ་ཞིབ་ཚགས་བརྒྱབ་ཡོད།ཟོམ་པའི་ངོས་ཀྱི་གཞི་གདན་ནི་ཚོས་གཞི་དམར་པོ་ཡིན་པ་དང་།སླར་ཡང་ཚོས་གཞི་དམར་པོ་དང་།སེར་པོ།ལྗང་ཁུ།སྔོན་པོ་བཅས་ཀྱི་སྟོང་སྐུད་ཚོས་གཞི་བརྒྱད་སྤྱད་དེ་ལག་འཚེམ་གྱིས་ཡིད་དབང་འཕྲོག་པའི་མེ་ཏོག་དང་རི་མོ་སྣ་ཚོགས་རྒྱག་གི་ཡོད།སྤྱིར་བོད་ལྷམ་གྱི་ཡུ་བ་ནི་སྣམ་བུ་སྤུ་ཕྲུག་ནག་པོས་བཟོ་གི་ཡོད་ལ་ལྷམ་ཡུ་དང་ལྷམ་སྦྲེལ་མཚམས་སུ་ཚོས་གཞི་ལྗང་ཁུ་སྤྱོད་པ་མ་ཟད།ལྷམ་ཡུའི་མདུན་ངོས་སུ་གཞི་གདན་ལྗང་ཁུ་དང་དམར་པོའི་སྒ་རིས་འཚེམ་གདན་ངོས་སུ་མེ་ཏོག་ཚོམ་བུས་མཛེས་པར་རྒྱན་གྱི་ཡོད།ད་དུང་ལྷམ་གྱི་བཟོ་དབྱིབས་རགས་ཙམ་ཐོན་སྐབས་ལྷམ་གྱི་ཆེ་ཆུང་ལ་གཞིགས་པའི་རྡོའམ་ཤིང་རྒྱང་ནས་ཉིན་ཁ་ཤས་བཞག་ན་ཕྱིས་འབྱུང་ལྷམ་གྱི་བཟོ་ལྟ་མི་འགྱུར་བའི་འགན་ལེན་བྱེད་ཐུབ་ཀྱི་ཡོད།